Gretsiya bosh vaziri Aleksis Tsiprasning bayonot berishicha, grek dengizchilari 2015 yili O‘rta yer dengizida 170 ming muhojirni qutqarib qolgan. U, Yevrokomissiya rahbari Jan-Klod Yunker bilan o‘tkazgan muzokaralar yakuniga bag‘ishlangan matbuot anjumanida shu haqda ma’lum qilgan. "Biz 170 muhojirni qutqardik, mamlakatni kesib o‘ta olmay, Gretsiyada qolgan 60 ming nafar odamga boshpana berdik", - degan Tsipras. Ulardan 50 mingdan ortig‘i mamlakatning materik qismida tashkil etilgan muhojirlarni qabul qilish markazlariga joylashtirilgan. Bosh vazirning so‘zlariga ko‘ra, YeI muhojirlik muammosining "gumanitar va birdamlikka asoslangan" yechimini topishi kerak.